Document ID: 31999R0569

31999R0569
L 070/12
JURNALUL OFÍCIAL AL UNIUNII EUROPENE
REGULAMENTUL (CE) NR. 569/1999 AL COMISIEI
din 16 martie 1999
de modificare a Regulamentului (CEE) nr. 1756/93 de stabilire a faptelor generatoare ale cursului de schimb agricol din sectorul laptelui și al produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2799/98 al Consiliului din 15 decembrie 1998 privind instituirea regimului agro-monetar pentru euro (1), în special articolul 3,
întrucât Regulamentul (CE) nr. 2799/98 a eliminat cursurile de schimb agricole; întrucât Regulamentul (CEE) nr. 1756/93 (2) al Comisiei, modificat ultima dată de Regulamentul (CE) nr. 420/98 (3), fixează faptele generatoare pentru cursul de schimb agricol aplicabil tuturor sumelor fixate în ecu în sectorul laptelui și produselor lactate; întrucât trimiterea la cursul de schimb agricol trebuie deci să fie înlocuită printr-o trimitere la faptul generator;
întrucât faptele generatoare pentru ajutorul menționat în articolul 16 alineatul (3) litera (d) din Regulamentul (CE) nr. 2571/97 al Comisiei privind vânzarea untului la prețuri reduse și acordarea de ajutoare pentru smântână, unt și unt concentrat pentru utilizarea la fabricarea produselor de patiserie, a înghețatei și altor produse alimentare (4), modificat ultima dată de Regulamentul (CE) nr. 494/1999 (5), sunt definite la punctul 4A punctele (i), (ii) și (iii) din partea B.III din anexa la Regulamentul (CEE) nr. 1756/93; întrucât mărirea introdusă de Regulamentul (CE) nr. 1061/98 (6) al Comisiei în garanția de participare prevăzută la articolul 17 alineatul (1) din Regulamentul (CE) nr. 2571/97 presupune atingerea scopului economic în momentul achiziției publice și astfel datele menționate anterior se înlocuiesc cu data termenului pentru depunerea ofertelor privind achiziția publică respectivă;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 1756/93 se modifică după cum urmează:
1.
Articolul 1 se înlocuiește cu următorul text:
„Articolul 1
1. Faptul generator pentru sumele stabilite în cadrul măsurilor destinate susținerii depozitării private a laptelui și produselor lactate este reprezentat de începutul perioadei contractuale a depozitării private
2. Faptul generator pentru garanții este reprezentat de constituirea garanției.
3. Faptul generator pentru celelalte prețuri și sumele aplicabile în sectorul laptelui și produselor lactate este reprezentat de începutul zilelor stabilite în anexa la prezentul regulament.”
2.
Articolul 2 se modifică după cum urmează:
(a)
Al doilea paragraf din alineatul (1) se înlocuiește cu următorul text:
„Dacă operațiunea de preluare menționată la litera (b) prima liniuță se referă la mai multe loturi, faptul generator pentru primul lot se aplică în continuare întregii cantități a tranzacției respective, cu condiția ca primul lot să reprezinte 20 % sau mai mult din cantitatea totală menționată.”
(b)
Al doilea paragraf din alineatul (3) se înlocuiește cu următorul text:
„Dacă valoarea totală a tranzacției respective se plătește în rate, faptul generator pentru prima rată se aplică în continuare sumei totale de plătit, cu condiția ca prima rată să reprezinte 20 % sau mai mult din suma totală respectivă.”
3.
Anexa la Regulamentul (CEE) nr. 1756/93 se modifică după cum urmează:
(a)
La rubrica celei de-a treia coloane textul „Cursul de schimb agricol aplicabil” se înlocuiește cu „ziua operațiunii de referință”.
(b)
La coloana a treia, textul „Cursul de schimb agricol aplicabil la” se elimină.
(c)
În anexa la Regulamentul (CEE) nr. 1756/93, partea B.III, punctul 4 se înlocuiește cu următorul text:
Regulamentul
(CEE) nr.
Valoarea
Ziua operațiunii de referință
4. 2571/97
A. Valoarea ajutorului acceptat conform procedurilor de achiziții publice menționate în articolul 16 alineatul (3) litera (d)
Data termenului pentru depunerea ofertelor privind achiziția publică respectivă
B. Valoarea reducerii ajutorului menționată în articolul 22 alineatul (4) al treilea paragraf
Prima zi a lunii în care expiră termenul stabilit în articolul 11.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 martie 1999.

Labels: 3
17
6